
MEMORANDUM DE RECOMANDĂRI

Aportul societății civile și al tinerilor specialiști la Programul Național de Extindere și Reabilitare a Pădurilor

1. NOTĂ DE FUNDAMENATRE ȘI CONTEXT

Republica Moldova se confruntă cu provocări climatice și ecologice severe, având unul dintre cele mai scăzute grade de împădurire din Europa (cca 11%). Degradarea solurilor, secetele tot mai frecvente și deficitul de resurse acvatice impun o abordare strategică, transparentă și riguros fundamentată științific în procesul de reconstrucție ecologică a țării.

În cadrul Școlii de Vară „Nistru–2026”, un grup de tineri cercetători, studenți și specialiști în domeniul protecției mediului a analizat  Programul Național de Extindere și Reabilitare a Pădurilor.(2023). În urma dezbaterilor de specialitate și a unei analize detaliate, a fost formulat un pachet actualizat de recomandări consecvente orientate spre modernizarea legislației, revitalizarea satelor abandonate, implementarea inovațiilor, protecția biodiversității și eficientizarea utilizării banului public.

Prezentul document este adresat Guvernului și Parlamentului Republicii Moldova cu scopul de a asigura suportul legislativ necesar pentru punerea în aplicare a acestor propuneri.

2. STRUCTURA SINTETICĂ A RECOMANDĂRILOR PE DOMENII STRATEGICE

	Nr. Pilon
	Sfera / Domeniul strategice
	Principalele obiective și inovații propuse

 

	I
	Cadru juridic, fond funciar și revitalizarea satelor
	Crearea Registrului Național al terenurilor; mecanism legal pentru terenurile abandonate și inventarierea acestora; revitalizarea satelor părăsite prin permacultură și păduri-grădini cu stimulente fiscale.

	II
	Educație, tineret și participare comunitară
	Mini-pepiniere școlare integrate în curriculum; concursuri ecologice naționale pentru întreaga populație; participare publică și plantări nominale cu coduri QR.

	III
	Cercetare, inovație și digitalizare
	Finanțarea științei (1–2%); monitorizare digitală (GIS, drone, sateliți); platformă unică de transparență cu hartă interactivă și management adaptiv.

	IV
	Management silvic, biodiversitate și perdele forestiere
	Evaluare după rata de prindere (la 3, 5, 10 ani); păduri mixte; refacerea fundamentată științific a stepelor; perdele de protecție forestiere politico-pomicole pentru sprijinirea fermierilor.

	V
	Protecție, infrastructură și control pe termen lung
	Protecție împotriva incendiilor; infrastructură silvică; îngrijire obligatorie a plantațiilor minim 10 ani; garanția antreprenorilor 3–5 ani; evidența electronică a lemnului.


3. TEXTUL INTEGRAL AL RECOMANDĂRILOR DE PARCURS LEGISLATIV

PILONUL I: REFORMA FONDULUI FUNCIAR, REGLEMENTAREA JURIDICĂ ȘI REVITALIZAREA SATELOR

Recomandarea №1: Crearea Registrului Național al terenurilor pretabile pentru împădurire

Autori: Dmitri Paniș

Recomandare: Se recomandă crearea Registrului Național al terenurilor pretabile pentru împădurire, care să includă date despre parcelele neutilizate, degradate și abandonate, precum și caracteristicile lor ecologice și statutul juridic.

Justificare: Registrul unic va crește eficiența selecției terenurilor, va asigura transparența decizională și utilizarea rațională a fondului funciar.

Recomandarea №2: Dezvoltarea cadrului legal pentru utilizarea terenurilor abandonate

Autori: Dmitri Paniș

Recomandare: Se recomandă elaborarea unui mecanism juridic de utilizare temporară a terenurilor ale căror proprietari nu sunt identificați sau nu au intrat în drepturi de succesiune, exclusiv în scopuri de împădurire, cu respectarea dreptului de proprietate.

Justificare: Suprafețe semnificative de terenuri sunt neexploatate din cauza depopulării rurale. Reglementarea va extinde fondul funciar disponibil pentru Program.

Recomandarea №3: Inventarierea regulată și abordarea diferențiată a terenurilor neutilizate

Autori: Arina Botnari, Mihail Jeleașcov, Dmitri Paniș

Recomandare: Efectuarea inventarierii de stat a terenurilor agricole neutilizate la fiecare 3–5 ani, cu o delimitare clară între terenurile agricole și cele din intravilanul localităților rurale. Pentru terenurile agricole pe care s-a dezvoltat deja vegetație forestieră, introducerea unor mecanisme de compensare a cheltuielilor de plantare către proprietari cu trecerea terenului în statut de „Pădure privată”, sau stimularea schimbării destinației prin anularea restanțelor fiscale și majorarea impozitelor pe terenurile abandonate. În satele parțial părăsite, unde mai rămas cel puțin un locuitor, evitarea împăduririi compacte în jurul locuințelor, asigurând condițiile necesare pentru revitalizarea satului.

Justificare: Delimitarea clară a categoriilor de terenuri și stimulentele fiscale previn degradarea solurilor și iau în considerare interesele umanitare ale populației rurale.

Recomandarea №4: Programul de revitalizare a satelor abandonate prin crearea Pădurilor-Grădini Permaculturale

Autori: Dmitri Paniș, Mihail Jeleașcov

Recomandare: Ancorarea în legislație a noțiunilor de „Permacultură” și „Pădure-grădină”. Elaborarea unui program de comasare a parcelelor rurale abandonate și vânzarea/transmiterea lor în loturi mari (de la 1–1,5 ha) la un preț simbolic (1 euro), cu anularea datoriilor fiscale, pentru desfășurarea activităților de gospodărire permaculturală. Prevederea de stimulente statale pentru strămutați: suport financiar pentru locuință, infrastructură rutieră, tehnologii ecologice și energie autonomă.

Justificare: Transformă terenurile abandonate în eco-ferme permaculturale, păstrând pădurile existente și transformându-le în păduri-grădini mixte, ceea ce stimulează renașterea demografică și economică a satului.

PILONUL II: EDUCAȚIE, IMAGINE PUBLICĂ ȘI PARTICIPARE COMUNITARĂ

Recomandarea №5: Integrarea mini-pepiniere școlare în curriculumul școlar

Autori: Dmitri Paniș, Mihail Jeleașcov, Arina Botnari

Recomandare: Crearea unei rețele naționale de mini-pepiniere școlare pentru cultivarea puieților din specii autohtone, prin integrarea oficială a acestei activități în curriculumul școlar la disciplinele de educație tehnologică / instruire prin muncă.

Justificare: Elimină riscul speculațiilor privind munca copiilor, formează deprinderi ecologice practice și asigură Programul cu material săditor de calitate.

Recomandarea №6: Concursuri ecologice la nivel național

Autori: Dmitri Paniș, Mihail Jeleașcov

Recomandare: Organizarea anuală a unor concursuri naționale privind creșterea puieților, înverzirea teritoriilor și îngrijirea plantațiilor, cu atragerea nu doar a instituțiilor de învățământ, ci și a întregii populații a țării.

Justificare: Mecanismul competițional implică păstura largă a societății și stimulează responsabilitatea civică pentru protecția naturii.

Recomandarea №7: Dezvoltarea sistemică a participării publice

Autori: Mihail Jeleașcov, Arina Botnari

Recomandare: Asigurarea participării sistemice a ONG-urilor, mediului academic, mediului de afaceri și cetățenilor în acțiunile de împădurire, îngrijire și monitorizare comunitară a pădurilor.

Justificare: Implicarea largă sporește transparența, gradul de conștientizare și încrederea cetățenilor în politicile ecologice ale statului.

Recomandarea №8: Sistemul de plantări nominale și identificare digitală (coduri QR)

Autori: Arina Botnari

Recomandare: Introducerea plantărilor nominale de arbori/parcele și identificarea lor digitală prin coduri QR conectate la un registru electronic public.

Justificare: Crește responsabilitatea personală și permite monitorizarea evoluției arborilor plantați de voluntari sau companii.

Recomandarea №9: Parteneriatul public-privat-comunitar în reconstrucția ecologică

Autori: Mihail Jeleașcov, Arina Botnari, Dmitri Paniș

Recomandare: Crearea unei baze durabile de colaborare între autoritățile administrației publice locale și centrale, sectorul privat și comunități pentru finanțarea și îngrijirea terenurilor împădurite.

Justificare: Consolidează resursele financiare și umane pentru asigurarea sustenabilității pe termen lung a investițiilor.

PILONUL III: INOVAȚII, MONITORIZARE DIGITALĂ ȘI TRANSPARENȚĂ

Recomandarea №10: Program de stat pentru sprijinirea inovațiilor silvice

Autori: Dmitri Paniș

Recomandare: Crearea unui program guvernamental de susținere a start-up-urilor și proiectelor de cercetare din domeniul împăduririlor și tehnologiilor verzi.

Justificare: Stimulează tehnologiile autohtone, reduce costurile lucrărilor silvice și creează noi oportunități în sectorul tehnologic.

Recomandarea №11: Finanțarea cercetării științifice (1–2%)

Autori: Dmitri Paniș

Recomandare: Alocarea anuală a cel puțin 1–2% din bugetul total al Programului Național pentru proiecte de cercetare-dezvoltare și adaptare la schimbările climatice.

Justificare: Garantează că lucrările silvice se bazează pe date științifice actualizate și soluții adaptative.

Recomandarea №12: Implementarea tehnologiilor digitale de monitorizare (GIS, drone, sateliți)

Autori: Dmitri Paniș, Iana Blagodatskih, Mihail Jeleașcov

Recomandare: Utilizarea la scară largă a imaginilor satelitare, dronelor, sistemelor GIS și camerelor automate pentru monitorizarea stării pădurilor și depistarea timpurie a incendiilor.

Justificare: Crește viteza de reacție în caz de riscuri și oferă date exacte despre suprafața acoperirii silvice.

Recomandarea №13: Platformă digitală unică pentru transparența Programului

Autori: Dmitri Paniș, Mihail Jeleașcov

Recomandare: Lansarea unei platforme web publice cu harta interactivă a tuturor parcelelor împădurite, speciile utilizate, finanțarea alocată, executanții și starea terenului.

Justificare: Asigură controlul civic, elimină riscurile de corupție și sporește încrederea în utilizarea fondurilor publice.

Recomandarea №14: Raportarea anuală publică integrată

Autori: Mihail Jeleașcov

Recomandare: Publicarea obligatorie a rapoartelor anuale privind mersul implementării Programului, conectate direct la harta GIS interactivă generală a pădurilor pentru vizualizarea clară a dinamicii de dezvoltare.

Justificare: Conectarea vizuală a rapoartelor la harta geografică asigură o transparență maximă și permite ajustarea la timp a lucrărilor.

Recomandarea №15: Principiul managementului adaptiv

Autori: Mihail Jeleașcov

Recomandare: Revizuirea periodică a normativelor și metodelor de împădurire pe baza datelor reale obținute din monitorizare și cercetare științifică.

Justificare: Permite adaptarea dinamică la rigorile schimbărilor climatice extreme.

Recomandarea №16: Rețeaua de parcele demonstrative și de cercetare silvică

Autori: Mihail Jeleașcov, Arina Botnari

Recomandare: Înființarea de loturi experimentale permanente pentru testarea comportamentului diverselor specii și tehnologii de împădurire.

PILONUL IV: MANAGEMENT SILVIC, BIODIVERSITATE ȘI PERDELE FORESTISTE

Recomandarea №17: Modificarea indicatorilor de performanță (KPI: rata de prindere la 3, 5, 10 ani)

Autori: Alexandr Pulbere, Mihail Jeleașcov, Dmitri Paniș

Recomandare: Înlocuirea indicatorului „numărul de puieți plantați” cu indicatorul „rata de prindere și starea ecosistemului creat” la 3, 5 și 10 ani de la plantare.

Justificare: Măsoară rezultatul real și pe termen lung al investițiilor publice, în locul unor indicatori cantitativi formali.

Recomandarea №18: Crearea de păduri mixte și de vârste diferite

Autori: Arina Botnari, Mihail Jeleașcov

Recomandare: Interzicerea monoculturilor pe scară largă și favorizarea creării de păduri mixte, etajate, cu predominarea speciilor lemnoase și arborescente locale.

Justificare: Pădurile mixte sunt mult mai rezistente la dăunători, boli, secetă și incendii.

Recomandarea №19: Zonarea ecologică a speciilor în conformitate cu prognozele climatice

Autori: Arina Botnari

Recomandare: Elaborarea de modele silvice regionale specifice pentru zonele de Nord, Centru și Sud ale Republicii Moldova.

Justificare: Respectarea condițiilor pedoclimatice regionale maximizează șansele de dezvoltare a unor ecosisteme durabile.

Recomandarea №20: Limitarea și eliminarea treptată a speciilor invazive

Autori: Arina Botnari

Recomandare: Interzicerea utilizării speciilor invazive ca soluții pe termen lung și limitarea speciilor alogene cu creștere rapidă doar la faza de etapă temporară pe terenurile puternic degradate, cu înlocuirea ulterioară a acestora cu specii native.

Justificare: Previne degradarea ecologică și protejează flora locală.

Recomandarea №21: Prioritizarea împăduririi bazinelor hidrografice și a terenurilor erodate

Autori: Mihail Jeleașcov

Recomandare: Concentrarea eforturilor de împădurire în cursurile superioare ale râurilor, râpe, versanți erodați și bazine de acumulare a apei.

Justificare: Reduce eroziunea solului, stabilizează alunecările de teren și îmbunătățește balanța hidrologică a țării.

Recomandarea №22: Perdele de protecție etajate de-a lungul corpurilor de apă

Autori: Mihail Jeleașcov, Arina Botnari

Recomandare: Crearea obligatorie a perdelelor forestiere de protecție a apelor prin utilizarea un amestec de arbori, arbuști și vegetație ierboasă.

Justificare: Protejează râurile de colmatare, reține poluanții agricoli și creează coridoare ecologice.

Recomandarea №23: Abordare științifică complexă pentru conservarea și refacerea ecosistemelor de stepă

Autori: Mihail Jeleașcov, Dmitri Paniș

Recomandare: Interzicerea împăduririi compacte a pajiștilor naturale valoroase și a stepelor virgine. Introducerea unui program științific complex de refacere a ecosistemelor de stepă în Sud (Bugeac), prin delimitarea pășunilor degradate și a terenurilor arabile de stepele autentice, utilizând un complex de ierburi de stepă, arbuști și arbori rari, cu interzicerea totală a aratului și pășunatului.

Justificare: Extinderea pădurilor nu trebuie să distrugă habitatele unice de stepă, iar terenurile degradate din sud necesită o abordare științifică specială de refacere.

Recomandarea №24: Crearea perdelelor forestiere de protecție politico-pomicole și de arbuști pe terenurile agricole

Autori: Dmitri Paniș, Mihail Jeleașcov

Recomandare: Elaborarea unui program de creare în masă a perdelelor forestiere de protecție pe terenurile agricole (în special în raioanele din sud), cu includerea arborilor fructiferi, arbuștilor și plantelor melifere.

Justificare: Protejează solurile împotriva eroziunii eoliene și hidrice, iar prezența culturilor pomicole compensează fermierilor retragerea terenurilor din circuitul agricol și le stimulează sprijinul pentru Program.

Recomandarea №25: Sistem integrat de evaluare a efectului ecologic și socio-economic

Autori: Mihail Jeleașcov

Recomandare: Implementarea unei metodologii de evaluare a Programului care să ia în considerare serviciile ecosistemice (sechestrarea carbonului, reținerea apei, impactul asupra comunităților locale).

Justificare: Oferă o imagine clară a rentabilității investițiilor ecologice ale statului.

PILONUL V: SIGURANȚĂ, ÎNGRIJIRE PE TERMEN LUNG ȘI CONTROL

Recomandarea №26: Sistemul național de protecție împotriva incendiilor forestiere

Autori: Iana Blagodatskih

Recomandare: Proiectarea și implementarea obligatorie a măsurilor de prevenire a incendiilor (fâșii mineralizate, turnuri de monitorizare, echiparea ocoalelor silvice) pentru toate plantațiile noi.

Justificare: Protejează investițiile statului împotriva riscurilor sporite de incendiu cauzate de încălzirea globală.

Recomandarea №27: Dezvoltarea și modernizarea infrastructurii silvice

Autori: Iana Blagodatskih

Recomandare: Construcția de drumuri silvice de acces, puncte de alimentare cu apă și platforme pentru tehnica de intervenție.

Justificare: Asigură accesul rapid al serviciilor operative și eficientizează lucrările de îngrijire.

Recomandarea №28: Îngrijirea obligatorie a plantațiilor pe o perioadă de cel puțin 10 ani

Autori: Mihail Jeleașcov, Alexandr Pulbere

Recomandare: Stabilirea prin lege a perioadei minime de îngrijire și completare a plantațiilor de 10 ani de la plantare, cu alocarea bugetară corespunzătoare.

Justificare: Plantarea fără îngrijire ulterioară duce la pierderea masivă a puieților în primii ani.

Recomandarea №29: Responsabilitatea contractuală a antreprenorilor (3–5 ani)

Autori: Alexandr Pulbere, Dmitri Paniș

Recomandare: Condiționarea plății finale către antreprenori de rata de prindere și starea plantației după o perioadă de garanție de 3–5 ani.

Justificare: Elimină companiile de rea-credință și crește calitatea lucrărilor de reconstrucție silvică.

Recomandarea №30: Reîmpădurirea obligatorie după tăieri

Autori: Arina Botnari, Mihail Jeleașcov

Recomandare: Obligația legală de a regenera suprafețele tăiate în termen de maxim 1–2 ani, cu depunerea unei garanții financiare prealabile.

Justificare: Previne despădurirea definitivă și menține suprafața totală a fondului forestier.

Recomandarea №31: Registrul electronic al tăierilor autorizate și trasabilitatea lemnului

Autori: Arina Botnari, Mihail Jeleașcov

Recomandare: Implementarea unui registru electronic public al masei lemnoase autorizate pentru tăiere, integrat cu imagini de satelit.

Justificare: Combate tăierile ilegale și sporește transparența comercializării resurselor lemnoase.

4. CONCLUZII ȘI SOLICITĂRI ADRESATE GUVERNULUI ȘI PARLAMENTULUI
Implementarea celor 31 de recomandări va transforma Programul Național de Extindere și Reabilitare a Pădurilor dintr-un simplu proiect de plantare a arborilor într-un instrument național modern, transparent și durabil de dezvoltare pe termen lung.

În baza celor expuse, solicităm autorităților Republicii Moldova:

1. Preluarea recomandărilor prezentate și introducerea lor sub formă de amendamente la proiectul de lege privind aprobarea Programului Național de Extindere și Reabilitare a Pădurilor.

2. Inițierea modificărilor legislative în Codul Silvic, Codul Funciar și legislația privind achizițiile publice pentru a permite aplicarea noilor indicatori de performanță (KPI) și a mecanismelor contractuale de garanție.

3. Ancorarea în legislație a noțiunilor de „Permacultură” și „Pădure-grădină”, precum și a mecanismelor de stimulare a revitalizării satelor abandonate.

4. Organizarea de audieri publice cu participarea reprezentanților Școlii de Vară „Nistru–2026”, ai Agenției „Moldsilva” și ai mediului academic.

În numele participanților la Școala de Vară „Nistru–2026”,

Grupul de redactare:

Dmitri PANIȘ






Mihail JELEAȘCOV

Arina BOTNARI

Iana BLAGODATSKIH

Alexandr PULBERE

